《婆饼焦》
宋代·邵定

婆饼焦，罪在妾，
妾不能家家道缺。冬裘不完夏粮绝，
愁得鬓成雪。朝看婆鬓兮眼滴血，
暮思婆鬓兮心刮铁。草枯东风吹不活，
妾哀事姑无岁月。行人误吸贱妾言，
谓鬓殊不然，婆鬓不复玄。
偶焦一饼尚可煎，别煎好饼供婆餐。
饼焦自择饤下盘，留取来年补漏天。

作者简介：吉州庐陵人，字中立，号立芗老人。温粹博雅，通《周易》、《春秋》。宅边植梅、竹、兰、桂、莲、菊各十余本，深衣大带，盘旋其间，自称六芗老人。